7. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ  ΕΜΠΟΡΙΚΗΣ ΝΑΥΤΙΛΙΑΣ Αριθ. 30046/1738/86 της 12 Ιουν./23 Οκτ. 1986 (ΦΕΧ Β΄ 711) Καταβολή των εισφορών για την αναγνώριση του χρόνου φυλάκισης, αιχμαλωσίας, ομηρίας ή εγκλεισμού σε στρατόπεδα συγκέντρωσης των Ελλήνων Πολιτών από τις Αρχές της Κατοχής κατά την περίοδο 1941-1945, καθώς και του χρόνου συμμετοχής στην Εθνική Αντίσταση, σύμφωνα με το άρθρ. 34 του Νόμ. 1543/85. Έχοντας υπόψη: 1.Τις διατάξεις του άρθρ. 34 του Νόμ. 1543/85 (ΦΕΚ 73/264-85 Τευχ. Α΄) «Συνταξιοδότηση των παθόντων αγωνιστών της Εθνικής Αντίστασης, αποκατάσταση των αγωνιστών που διώχτηκαν για τα κοινωνικά τους φρονήματα και συνταξιοδότηση των αγωνισθέντων κατά της δικτατορίας και άλλες διατάξεις», καθώς και τις διατάξεις της παρ. 1 του άρθρ. 84 τον Κ.Ν. 792/78, (Π.Δ. 913/78, ΦΕΚ 220/14-12-78 τευχ. Α΄), του άρθρ. 4 του Ν. 485/76 (ΦΕΚ 317/29-11-76 τευχ. Α΄) και του άρθρ. 37 του Κ.Ν. 792/78 (Π.Δ. 913/78), όπως αντικαταστάθηκε από το άρθρ. 31 του Ν. 1085/80 (ΦΕΚ 255/6-11-80 τευχ. Α΄) και το άρθρ. 5 του N. 1358/83 (ΦΕΚ 64/24-5-83 τευχ. Α΄). 2.Την Υ 63/20-8-85 απόφαση του Πρωθυπουργού (ΦΕΚ 498/Β΄/1985), αποφασίζουμε: 1.Οι ασφαλιστικές εισφορές που πρέπει να καταβληθούν για την αναγνώριση της πιο πάνω υπηρεσίας είναι οι για το ΝΑΤ, ΤΠΕΝ και λοιπά στο ΝΑΤ κεφάλαια και λογαριασμούς εισφορές πλοιοκτήτη και ναυτικού, που ισχύουν κατά το χρόνο της εξαγοράς, στο συνταξιοδοτικό μισθό πλοίων Β΄ κατηγορίας, όπως αυτός διαμορφώθηκε και προσαυξήθηκε κατά την ημερομηνία υποβολής της αίτησης για αναγνώριση, με τα εκάστοτε ποσοστά αύξησης των συντάξεων, χωρίς πρόσθετα τέλη εφόσον η καταβολή των εισφορών πραγματοποιηθεί μέσα σε προθεσμία ενός έτους από την ισχύ της παρούσας απόφασης. 2.Σε περίπτωση καταβολής μετά την πάροδο της παραπάνω προθεσμίας του ενός έτους οι εισφορές προσαυξάνονται με πρόσθετο τέλος 0,5% για κάθε συμπληρωθέντα μήνα επόμενο του έτους αυτού και μέχρι τη συμπλήρωση 12 μηνών. Το πρόσθετο τέλος ορίζεται στο 1% για κάθε επί πλέον μήνα πετά την πάροδο του έτους. Σελ. 268,10(ε) Τεύχος 1208-Σελ. 96 29.Δ.η.7-8 Συντάξεις Θυμάτων Εθνικής Αντίστασης 3.Για τον υπολογισμό των καταβλητέων εισφορών θα λαμβάνεται υπόψη η ειδικότητα την οποία είχε ο ασφαλισμένος ή συνταξιούχος κατά την τελευταία, πριν από τη φυλάκιση, αιχμαλωσία, ομηρία ή εγκλεισμό του σε στρατόπεδο συγκέντρωσης ή πριν τη συμμετοχή του στην Εθνική Αντίσταση, ναυτολόγηση, εφόσον ο ασφαλισμένος ή συνταξιούχος είχε ήδη πραγματοποιήσει, τότε, πραγματική ναυτική υπηρεσία, διαφορετικά θα λαμβάνεται υπόψη ή ειδικότερα του ναύτη. Στις περιπτώσεις που η καταβολή των εισφορών για την αναγνώριση του παραπάνω χρόνου γίνεται από τον ασφαλισμένο ή συνταξιούχο, για την καταβολή των εισφορών ισχύουν οι διευκολύνσεις των παρ. 4 και 5 του άρθρ. 2 του Νόμ. 1358/83, που παρέχονται και στην αναγνώριση του χρόνου της στρατιωτικής θητείας από ασφαλισμένους ή συνταξιούχους του ΝΑΤ. 4.Με νεότερη κοινή απόφαση των Υπουργών Οικονομικών και Εμπορικής Ναυτιλίας θα ρυθμιστεί ο τρόπος και ο χρόνος καταβολής των εισφορών, για τις περιπτώσεις αναγνώρισης, που υπόχρεος για την καταβολή των εισφορών είναι το Δημόσιο, σύμφωνα με την παρ. 3 του άρθρ. 34 του Νόμ. 1543/85. Ο χρόνος που αναγνωρίζεται με βάση το άρθρ. 34 του Νόμ. 1543/85 υπολογίζεται για τη θεμελίωση του συνταξιοδοτικού δικαιώματος, μόνον εφόσον ο ασφαλισμένος έχει συμπληρώσει το 58ο έτος της ηλικίας του και 12ετή πραγματική θαλάσσια υπηρεσία, σύμφωνα με το άρθρ. 5 του Νόμ. 1358/1983 για την αναγνώριση του χρόνου της στρατιωτικής υπηρεσίας από ασφαλισμένους ή συνταξιούχους του ΝΑΤ. 